nvidia/miracl-vision huggingface dataset:
రోహన్ కన్హాయ్

1935, డిసెంబర్ 26 నాడు జన్మించిన రోహన్ కన్హాయ్ (Rohan Bholalall Kanhai) వెస్ట్‌ఇండీస్కు చెందిన మాజీ క్రికెట్ క్రీడాకారుడు. 1950 దశకం చివరిలో ప్రవేశించి 1960 దశబ్దంలోను, 1970 దశాబ్దపు తొలి భాగంలోను అంతర్జాతీయ క్రికెట్‌లో ప్రాతినిధ్యం వహించాడు.భారతసంతతికి చెందిన వెస్ట్‌ఇండీస్ క్రికెట్ ఆటగాళ్ళలో ప్రముఖుడు. వెస్ట్‌ఇండీస్ తరఫున దొగ్గజాలైన గార్‌ఫీల్డ్ సోబర్స్, రాయ్ ఫ్రెడరిక్, లాన్స్ గిబ్స్, కాళీచరణ్ మొదలగు క్రికెటర్లతో కల్సి జట్టులో ప్రాతినిధ్యం వహించాడు. 1957లో ఇంగ్లాండుపై తన టెస్ట్ జీవితాన్ని ఆరంగేట్రం చేసాడు. మొత్తం 79 టెస్టులు ఆడి 47.53 సగటుతో 6227 పరుగులు సాధించాడు. ఇందులో 15 సెంచరీలు 28 అర్థ సెంచరీలు ఉన్నాయి. టెస్టులలో అతని అత్యధిక స్కోరు 256 పరుగులు. దీన్ని భారత్ పై కోల్‌కతలో సాధించాడు. వన్డేలలో అతను 7 మ్యాచ్‌లకు ప్రాతినిధ్యం వహించి 164 పరుగులు చేసాడు. 1975లో జరిగిన తొలి ప్రపంచ కప్ పోటీలలో కూడా అతను ప్రాతినిధ్యం వహించాడు
రిచీ రిచర్డ్‌సన్

వెస్టిండీస్ మాజీ క్రికెట్ క్రీడాకారుడైన రిచీ రిచర్డ్‌సన్ (Richard Benjamin Richardson) 1962, జనవరి 12న ఆంటిగ్వాలో జన్మించాడు. ఇతడు వెస్టిండీస్ క్రికెట్ జట్టుకు నాయకత్వం కూడా వహించాడు. 1983-84లో భారతపర్యటన సమయంలో క్లైవ్ లాయిడ్ నాయకత్వంలో తొలిసారిగా టెస్ట్ క్రికెట్ లో ప్రవేశించాడు. వివియన్ రిచర్డ్స్ తర్వాత వెస్టిండీన్ క్రికెట్ జట్టుకు నాయకత్వ బాధ్యతలు చేపట్టినాడు. 24 టెస్టులకు కెప్టెన్‌గా వ్య్వహరించి 11 టెస్టులను గెలిపించాడు. నాలుగేళ్ళ అతని నాయకత్వ సమయంలో వెస్టిండీస్ ఒకే ఒక్క సీరీస్ 1995లో ఆస్ట్రేలియాతో ఒడిపోయింది. బ్రియాన్ లారా ఇతని సమయంలోనే ప్రపంచ శ్రేణి బ్యాట్స్‌మెన్‌గా అవతరించాడు. రిచర్డ్‌సన్ 86 టెస్టులు ఆడి 44.39 సగటుతో 5949 పరుగులు సాధించాడు. 16 సెంచరీలు, 27 అర్థ సెంచరీలు నమోదుచేశాడు. అందులో ఆస్ట్రేలియా పైనే 9 సెంచరీలు సాధించాడు. టెస్టులలో అతని అత్యధిక స్కోరు 194 పరుగులు 1989లో గుయానాలో భారతజట్టుపై సాధించాడు
అయోధ్యకాండ

అయోధ్యాకాండ (or) అయోధ్యాకాండము (Ayodhya Kanda ) రామాయణం కావ్యంలో రెండవ విభాగము. భారతీయ వాఙ్మయములో రామాయణముatyyjo, దానిని సంస్కృతములో రచించిన వాల్మీకిమహాముని ఆదికవిగాను సుప్రసిధ్ధము. చాలా భారతీయ భాషలలోను, ప్రాంతాలలోను ఈ కావ్యము ఎంతో ఆదరణీయము, పూజనీయము. భారతీయుల సంస్కృతి, సాహిత్యము, ఆలోచనా సరళి, సంప్రదాయాలలో రామాయణం ఎంతో ప్రభావం కలిగి ఉంది. రామాయణంలోని విభాగాలను ‘’కాండములు’’ అంటారు. ఒకో కాండము మరల కొన్ని సర్గలుగా విభజింపబడింది. వీటిలో అయోధ్యా కాండ రెండవ కాండము. ఇందులో 119 సర్గలు ఉన్నాయి. ఈ కాండములోని ప్రధాన కథాంశాలు: శ్రీరాముని పట్టాభిషేక సన్నాహాలు, కైకేయి కోరిక, దశరధుని దుఃఖము, సీతారామ లక్ష్మణుల వనవాస వ్రతారంభము అయోధ్యాకాండము కథ సంక్షిప్తముగా ఇక్కడ చెప్పబడింది. సకల గుణాభిరాముడు, ధర్మ పరుడు, తేజో మయుడు, అయిన శ్రీరాముడు అయోధ్యా నగర వాసులకు ప్రాణప్రథమయ్యాడు. దశరధుడు రాజ్యభారాన్ని పెద్దకొడుకైన రామునకప్పగించి, తాను విశ్రాంతి తీసికొనవలెనని సంకల్పించాడు. తక్కువ వ్యవధిలో చైత్ర పుష్యమినాడే పట్టాభిషేకానికి సర్వమూ సిద్ధమైనది
ఆనకట్ట

ఆనకట్టలు (Dams) నదులకు అడ్డంగా నిర్మించిన కట్టడాలు. పెద్ద ఆనకట్టలు బహుళార్ధసాధకములైనవి. చిన్న ఆనకట్టలు నీటిని నిలువచేయడానికి ఉపయోగపడతాయి.కొన్ని ఆనకట్టలు వరద నీరు ఒక ప్రాంతం వైపు పారకుండా నిరోధించేందుకు కూడా నిర్మిస్తారు. మొట్టమొదటి ఆనకట్ట మెసపుటోమియా కాలంలోనే నిర్మించినట్లు ఆధారాలున్నాయి. వారు టైగ్రిస్, , యూఫ్రటీస్ నదుల నీటిమట్టాన్ని అదుపులో ఉంచడానికి దానిని నిర్మించారు. ఇంకొక పురాతనమైన ఆనకట్ట జోర్డాన్ దేశంలో ఉంది. ప్రపంచంలో అత్యంత పురాతనమైన, ఇప్పటికీ నిలిచిఉన్న ఆనకట్ట సిరియా దేశంలో ఉంది. ఈ ఆనకట్టలను మానవులు నిర్మించవచ్చు లేదా సహజ సిద్ధంగా కూడా ఏర్పడవచ్చు. మానవ నిర్మితమైన ఆనకట్టలను వాటి ఎత్తును బట్టి లేదా వాటి అవసరాన్ని బట్టి వివిధ తరగతులుగా వర్గీకరించవచ్చు.
కోఫీ అన్నన్

1938, ఏప్రిల్ 8 న ఘనా లోని కుమాసిలో జన్మించిన కోఫి అన్నన్ (Kofi Atta Annan) ఐక్యరాజ్య సమితి యొక్క మాజీ ప్రధాన కార్యదర్శి. ఇతను ఐక్య రాజ్య సమితికి 7 వ ప్రధాన కార్యదర్శి. ఆఫ్రికా ఖండం నుంచి ప్రధాన కార్యదర్శిగా ఎన్నికైన మొట్టమొదటి నల్లజాతీయుడు. రెండు సార్లు ఎన్నికై 1997, జనవరి 1 నుంచి పదేళ్ళపాటు ఆ పదవిలో కొనసాగినాడు. 2001లో ఇతడికి నోబెల్ శాంతి బహమతి లభించింది. ఘనా లోని కుమాసిలో జన్మించిన ఇతడు ఉన్నత విద్య అమెరికాలో అభ్యసించాడు. 1961లో డిగ్రీ, 1972లో మేనేజ్‌మెంట్ లో మాస్టర్స్ డిగ్రీ పూర్తిచేశాడు. 1962లో బడ్జెట్ అధికారిగా అన్నన్ ఐక్యరాజ్య సమతిలో ప్రవేశించాడు. 1987-92 కాలంలో సహాయ ప్రధాన కార్యదర్శిగా పనిచేశాడు. 1997లో తొలిసారి ఐక్యరాజ్య సమితి ప్రధాన కార్యదర్శిగా బౌత్రోస్ బౌత్రోస్ ఘలీ నుంచి బాధ్యతలు చేపట్టినాడు. 5 సంవత్సరాల పదవీ కాలం అనంతరం రెండో పర్యాయం మళ్ళీ ఎన్నికై 2002 నుంచి మరో ఐదేళ్ళు పనిచేసి, బాన్ కి మూన్కు కి అధికారం అప్పగించాడు. అన్నన్ కవల పిల్లల్లో ఒకడు
వడోదర

గుజరాత్ రాష్ట్రం లోని ప్రముఖ నగరాలలో వడోదర (Vadodara) (Gujarati: વડોદરા) ఒకటి. గుజరాత్ రాష్ట్రపు తూర్పు వైపున అహ్మదాబాదుకు ఆగ్నేయాన ఉంది. ఈ నగరానికి మరో పేరు బరోడా (Baroda). ఇది గుజరాత్ సాంస్కృతిక రాజధానిగా వర్థిల్లుతోంది. స్వాతంత్ర్యానికి పూర్వం గైక్వాడ్ రాజ్యపు రాజధానిగా ఉండిన ఈ నగరం ప్రస్తుతం బరోడా జిల్లా రాజధానిగా కొనసాగుతోంది. విశ్వామిత్రి నది ఒడ్డున కల వదోదర నగర జనాభా 2001 జనాభా లెక్కల ప్రకారం 13,06,035. వడోదర నగరానికి 2000 సంవత్సరాల చరిత్ర ఉంది.1297 వరకు ఇది హిందూరాజుల పాలనలో ఉంది. గుప్తులు, చాళుక్యులు ఆ తర్వాత సోలంకీలు ఇక్కడ పాలించారు. ఆ తర్వాత ఢిల్లీ సుల్తానులు, మొఘలులు పాలించారు. ఆ తర్వాత మరాఠా గైక్వాడ్‌లు వశపర్చుకున్నారు. గైక్వాడ్ రాజ్యానికి ఇది రాజధానిగా కొనసాగింది
సింగపూరు

సింగపూర్ (మలయ్: Singapura; చైనీస్: 新加坡, Xīnjiāpō; తమిళం: சிங்கப்பூர்), అధికారిక నామం సింగపూర్ గణతంత్రం, ఒక చిన్న ద్వీపం, నగరం, దేశం కూడాను. మలేషియాకు దక్షిణాన ఉంది. 704 చదరపు కిలోమీటర్ల (272 చదరపు మైళ్ళు) విస్తీర్ణంతో దక్షిణ ఆసియాలోని అతి చిన్న దేశం. బ్రిటిష్ ఈస్టిండియా కంపెనీ 1819వ సంవత్సరములో అడుగుపెట్టినప్పుడు ఇది మలయ్, ఒరాంగ్ లౌట్ జాలర్లు నివసించు గ్రామం. బ్రిటిషు వారు రవాణాల నిమిత్తం వాడుకున్నారు. రెండవ ప్రపంచ యుద్ధం సమయంలో జపాను ఆక్రమించింది, 1945 సంవత్సరములో తిరిగి బ్రిటిష్ వారి పరమయ్యింది. 1963 సంవత్సరములో మలేషియా ఏర్పడినప్పుడు దానిలో భాగంగా ఉండి, రెండు సంవత్సరముల తరువాత సైద్ధాంతిక విభేదాలతో విడిపోయి స్వతంత్ర దేశంగా ఏర్పడినది. స్వతంత్ర దేశంగా అవతరించిన తరువాత, సగటు సింగపూర్ నివాసి జీవనశైలి గణనీయంగా మెరుగుపడింది. విదేశీ పెట్టుబడులు ప్రభుత్వ యాంత్రీకరణము వలన ఎలక్ట్రానిక్సు, కర్మాగారం ఆధారంగా ఒక ఆధునిక ఆర్థికరంగం ఉద్భవించింది. స్థూల జాతీయ ఉత్పత్తి ఆధారంగా ప్రపంచంలో 18వ ధనవంతమైన దేశము. భూభాగము ప్రకారము ఎంతో చిన్నదయినా, సి.$212 బిలియన్ల మారకద్రవ్య (అ
హిరోషిమా

జపాన్ కు చెందిన చారిత్రక పట్టణం హీరోషిమా (Hiroshima). ఇది జపాన్ పెద్ద ద్వీపమైన హోంషులో ఉంది. రెండవ ప్రపంచ యుద్ధం చివరిలో 1945, ఆగష్టు 6 న అమెరికా అణుబాంబుకు గురై, నగరం భస్మీపటలమైంది. అణుబాంబుకు గురైన తొలి నగరం కూడా ఇదే. హీరోషిమా నగరాన్ని 1589లో మోరి టెరిమోటో స్థాపించాడు. ఆ తర్వాత యుద్ధాల వల్ల ఎందరో రాజుల చేతులు మారింది. బలమైన ఆర్థిక వ్యవస్థ, సైనిక వ్యవస్థను కలిగి 1905లో జరిగిన జపాన్-రష్యా యుద్ధంలో సహకరించింది. రెండో ప్రపంచ యుద్ధంలో చుగోకు ప్రాంత సైన్యపు ప్రధానస్థావరం హీరోషిమానే. సైన్యానికి సరఫరా చేసే అనేక డిపోలు కూడా ఈ నగరంలో ఉండేవి. కాబట్టి ఈ నగరాన్ని ధ్వంసంచేయాలని అమెరికా నిర్ణయించి 1945, ఆగస్ట్ 6 న బి-29 అనే బాంబర్ విమానం ద్వారా అనొలాగే (Enola Gay) అణుబాంబును ఉదయం గం.8.15 ని
ఎం.కరుణానిధి

ఎం.కెగా, డా.కళైజ్ఞర్గా ప్రసిద్ధి చెందిన ముత్తువేల్ కరుణానిధి (తమిళం: மு.கருணாநிதி) M.K (జూన్ 3, 1924 - ఆగష్టు 7, 2018) తమిళనాడు మాజీ ముఖ్యమంత్రి. 1969లో సి.ఎన్.అన్నాదురై మరణించినప్పటినుండి తాను మరణించేవరకు, తమిళనాడు రాజకీయ పార్టీ ద్రవిడ మున్నేట్ర కళగంకు అధ్యక్షుడు, వ్యవస్థాపక సభ్యులలో ఒకడు. కరుణానిధి తమిళనాడు రాష్ట్రానికి ఐదుసార్లు ముఖ్యమంత్రిగా పనిచేశాడు (1969-71, 1971-74, 1989-91, 1996-2001, 2006-2011). 60 సంవత్సరాల రాజకీయ జీవితంలో పోటీచేసిన ప్రతి ఎన్నికలలో గెలిచి రికార్డు సృష్టించాడు. 2004 లోక్‌సభ ఎన్నికలలో తమిళనాడులోని అన్నీ (40) లోక్‌సభ స్థానాలలో యూపీఏను గెలిపించడంలో ప్రధానపాత్ర పోషించాడు. స్వయంప్రకటిత నాస్తికుడైన కరుణానిధి ఇ
యూ థాంట్

Thant pictured in 1968. యూ థాంట్ (జనవరి 22, 1909 - నవంబర్ 25, 1974) (U Thant ) ఐక్యరాజ్య సమితి యొక్క మూడవ ప్రధాన కార్యదర్శ్. ఇతడు 1909, జనవరి 22 న దిగువ బర్మా (ప్రస్తుత మయాన్మార్) లోని పాంటనావ్‌లో జన్మించాడు. డాగ్ హమ్మర్స్ జోల్డ్ సెప్తెంబర్ 1961లో విమాన ప్రమాదంలో మరణించిన పిదప యూ థాంట్ 1971 వరకు ఐక్యరాజ్య సమితికి ప్రధాన కార్యదర్శిగా పనిచేసి ఆసియా ఖండం నుంచి ఈ పదవిని అధిష్టించిన తొలి వ్యక్తిగా నిల్చారు. యూ థాంట్ రంగూన్ విశ్వవిద్యాలయం (ప్రస్తుత యాంగాంగ్ విశ్వవిద్యాలయం) లో ఉన్నత విద్య అభ్యసించాడు. 1928-31 కాలంలో ఉపాధ్యాయుడిగా, 1931-47 కాలంలో పాంటనావ్ జాతీయ ఉన్నత పాఠశాల ప్రధానోపాధ్యాయుడిగా పనిచేసాడు. 1948లో బర్మా గ్రేట్ బ్రిటన్ నుంచి స్వాతంత్ర్యం పొందిన తరువాత ప్రధానమంత్రి యు ను (U Nu) అభ్యర్థనపై 1949లో యూ థాంట్ సమాచార శాఖ సంచాలకులుగా పనిచేసాడు. 1949-53 కాలంలో సమాచార శాఖ కార్యదర్శిగా పనిచేశాడు. 1953-57 వరకు ప్రధానమంత్రి కార్యదర్శిగా వ్యవహరించి యును ఉపన్యాసాలను, విదేశీ పర్యటనలను సిద్ధం చేయడం, వీదేశీ ప్రముఖుల సమావేశాలను సిద్ధం చేయుటలో సహకరించాడు. 1955లో ఇండోనేషియాలోని బాండుంగ్లో జరిగిన ఆఫ్రో-ఏషియన్ సదస్సుకు కార్యదర్శిగా వ్యవహరించాడు. ఈ సదస్సే అలీన రాజ్యాల ఉద్యమంకు ఊపిరిపోసింది. 1957లో ఐక్యరాజ్య సమితిలో బర్మా శాశ్వత ప్రతినిధిగా నియమించబడ్డాడు
గార్డన్ గ్రీనిడ్జ్

గార్డన్ గ్రీనిడ్జ్ (Cuthbert Gordon Greenidge) వెస్టీండీస్ మాజీ క్రికెట్ క్రీడాకారుడు. ఇతడు 1951, మే 1న బార్బడస్లో జన్మించాడు. గ్రీనిడ్జ్ వెస్టీండీస్ తరఫున ఓపెనింగ్ బ్యాట్స్‌మెన్‌గా 1974 నుంచి 1991 వరకు జట్టుకు ప్రాతినిధ్యం వహించాడు. అతడి తొలి టెస్ట్ మ్యాచ్ భారత్ పై బెంగళూరులోని చిన్నస్వామి స్టేడియంలో ఆరంగేట్రం చేసాడు. గ్రీనిడ్జ్ 108 టెస్టులు ఆడి 44.72 సగటుతో 7558 పరుగులు సాధించాడు. ఇందులో 19 సెంచరీలు ఉన్నాయి. వన్డేలలో 128 మ్యాచ్‌లు ఆడి 45.03 సగటుతో 5134 పరుగులు చేశాడు. ఇందులో 11 సెంచరీలు సాధించాడు. 1975, 1979, 1983 ప్రపంచ కప్ క్రికెట్‌లో కూడా ప్రాతినిధ్యం వహించాడు. అతని యొక్క ఉత్తమ ప్రదర్శన 1984లో ఇంగ్లాండుతో జరిగిన సీరీస్‌లో సాధించాడు
ఆడం స్మిత్

అర్థశాస్త్ర పితామహుడిగా పేరుగాంచిన ఆడంస్మిత్ (Adam Smith) 1723, జూన్ 16న స్కాట్లాండ్ లోని కిర్‌కాల్డిలో జన్మించాడు. ఇతడు బ్రిటన్ దేశానికి చెందిన తత్వవేత్త, ఆర్థికవేత్త. 1776లో రచించిన వెల్త్ ఆప్ నేషన్స్ గ్రంథం వల్ల ప్రసిద్ధి చెందినాడు. సంప్రదాయ ఆర్థికవేత్త అయిన ఆడం స్మిత్ స్వేచ్ఛా వాణిజ్యం, పెట్టుబడి దారీ విధానం, లిబర్టిలిజం లపై అనేక రచనలు చేసాడు. అరిస్టాటిల్, హాబ్స్, జాన్ లాక్, ఫ్రాంకోయిస్ కేనే మొదలగు వారి వల్ల ప్రభావితుడైనాడు. స్కాటిష్ తత్వవేత్త డేవిడ్ హ్యూమ్‌తో పరిచయం అతని ఆర్థిక సిద్ధాంతాల అభివృద్ధికి దోహదపడింది. 1776లో హ్యూమ్ మరణించేవరకు వారిమధ్య స్నేహం కొనసాగింది. అర్థశాస్త్ర అభివృద్ధికి ఎంతగానో దోహదపడిన ఆడంస్మిత్ 1790లో మరణించాడు. ఆడంస్మిత్ స్కాంట్లాండ్ లోని కిర్‌కాల్డిలో 1723 జూన్ 5 న జన్మించాడు. ఇతడి తండ్రి కస్టమ్స్ కంట్రోలర్‌గా పనిచేసేవాడు. ఇతని యొక్క సరైన జన్మతేది విషయంలో భిన్నాభిప్రాయాలున్నాయి. స్మిత్ నాలుగేళ్ళ ప్రాయంలో ఉన్నప్పుడు జిప్సీలచే కిడ్నాప్‌కు గురైనాడు
మాల్కం మార్షల్

1958, ఏప్రిల్ 18న జన్మించిన మాల్కం మార్షల్ (Malcolm Denzil Marshall) వెస్టీండీస్కు చెందిన ప్రముఖ మాజీ క్రికెట్ బౌలర్. ఇప్పటి వరకు టెస్ట్ క్రికెట్ ఆడిన అత్యుత్తమ బౌలర్లలో ఒకడిగా పేరుపొందినాడు. మరికొందరి ప్రకారం అతడే క్రికెట్ చరిత్రలో అత్యుత్తమ ఆటగాడు . మార్షల్ టెస్ట్ క్రికెట్‌లో 20.94 సగటుతో 200 పైగా వికెట్లు సాధించాడు. ఈ గణాంకాలే అతడిని అత్యుత్తమ బౌలర్‌గా నిలబెట్టినాయి. అతడి సమకాలీన బౌలర్లతో పోలిస్తే ఇతడు పొట్టివాడు. 5 అడుగుల 11 అంగుళాల ఎత్తు ఉండే ఇతడు ఆరున్నర అడుగుల ఎత్తు ఉండే జోయెల్ గార్నర్, కర్ట్‌లీ ఆంబ్రోస్, కోర్ట్‌నీ వాల్ష్, కొలిన్ క్రాప్ట్ లతో పోలిస్తే ఎత్తుతక్కువే. సాధారణంగా 8 వ స్థానంలో బ్యాటింగ్ చేసే మార్షల్ దిగువ ఆర్డర్‌లో ప్రత్యర్థులను ఆటపట్టించేవాడు. ఆ స్థానంలో ఆడి కూడా టెస్టులలో 10 అర్థ శతకాలు సాధించడం విశేషం. అతడి అత్యధిక టెస్ట్ మ్యాచ్ స్కోరు భారత్‌పై సాధించిన 92 పరుగులు. టెస్టులలో 376 వికెట్లు, వన్డేలలో 157 వికెట్లు సాధించాడు
గడియారం రామకృష్ణ శర్మ

మహబూబ్ నగర్ జిల్లాకు చెందిన సాహితీవేత్తలలో గడియారం రామకృష్ణ శర్మ ముఖ్యులు. అతను 1919, మార్చి 6న అనంతపురంలో జన్మించాడు.  మహబూబ్ నగర్ జిల్లా ఆలంపూర్లో స్థిరపడి రచయితగా మంచి పేరు సంపాదించాడు. ఆలంపూర్‌కు సంబంధించిన చరిత్రను తెలిపే పలు పుస్తకాలు అతని చేతి నుంచి వెలువడినాయి. మాధవిద్యారణ్య అనే పుస్తకం అతను రచించిన పుస్తకాలన్నింటిలో ప్రామాణికమైనది. వీరు 2006, జూలై 25వ తేదీన మరణించారు. ఆయన సాహితీ సేవలకు గుర్తింపుగా 2007 కేంద్ర సాహిత్య అకాడమీ అవార్డు (తెలుగు భాషలో) మరణానంతరం ప్రకటించారు . అతను సాహితీవేత్తగానే కాకుండా స్వాతంత్ర్య సమరయోధుడుగానూ పేరొందాడు. స్వాతంత్ర్య సమరంలో చురుగ్గా పాల్గొన్నాడు. రామకృష్ణ శర్మ సంఘ సంస్కరణ అభిలాషి, రంగస్థల నటుడు కూడా.
తాండ్ర (మామడ)

తాండ్ర, తెలంగాణ రాష్ట్రం, నిర్మల్ జిల్లా, మామడ మండలంలోని గ్రామం. ఇది మండల కేంద్రమైన మామడ నుండి 17 కి. మీ. దూరం లోను, సమీప పట్టణమైన నిర్మల్ నుండి 25 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది. 2011 భారత జనగణన గణాంకాల ప్రకారం ఈ గ్రామం 237 ఇళ్లతో, 1068 జనాభాతో 1352 హెక్టార్లలో విస్తరించి ఉంది. గ్రామంలో మగవారి సంఖ్య 506, ఆడవారి సంఖ్య 562. షెడ్యూల్డ్ కులాల సంఖ్య 25 కాగా షెడ్యూల్డ్ తెగల సంఖ్య 636. గ్రామ జనగణన లొకేషన్ కోడ్ 570395.పిన్ కోడ్: 504310
భారత జాతీయ సైన్స్ కాంగ్రెస్ సంస్థ

భారత జాతీయ కాంగ్రెస్ సంస్థ (Indian Science Congress Association) భారతదేశానికి చెందిన శాస్త్రీయ సంస్థ. 1914లో కలకత్తా ప్రధానకేంద్రంగా ఏర్పడింది. దేశంలోని శాస్త్ర, విజ్ఞాన, సాంకేతిక రంగాల్లోని పరిశోధనలను ప్రోత్సహించాలనేది ఈ సంస్థ ఉద్దేశం. ఇది ప్రతియేటా జనవరి మొదటి వారంలో దేశం లోని ఏదేని ఒక పట్టణంలో సమావేశ మౌతుంది. మొదటి జాతీయ సైన్స్ సమావేశం 1914లో జరిగినప్పటి నుంచి ఇప్పటి వరకు 2008లో జరిగిన విశాఖపట్నం సమావేశంతో కలిపి 95 సమావేశాలు జరిగాయి. ఈ సమావేశం ఆంధ్ర ప్రదేశ్లో జరగడం ఇది 9 వ పర్యాయం. 20 వ శతాబ్దపు ప్రారంభంలో బ్రిటీష్ పాలన కాలంలో రసాయన శాస్త్రవేత్తలైన జె.ఎల్.సిమన్‌సన్, పి.ఎస్.మెక్‌మోహన్ అనే ఇద్దరు బ్రిటీషర్ల చొరవ ఫలితంగా భారత జాతీయ సైన్స్ కాంగ్రెస్ రూపుదిద్దుకొంది. బ్రిటీష్ అసోసియేషన్ ఫర్ అడ్వాన్స్‌మెంట్ ఆఫ్ సైన్స్ తరహాలో భారతదేశంలోనూ ఒక సంస్థను ఏర్పాటు చేయాలనే సంకల్పం వారిరువురినీ పురికొల్పింది
గస్ లోగీ

గస్ లోగీ (Augustine Lawrence Logie) వెస్ట్‌ఇండీస్కు చెందిన మాజీ క్రికెట్ క్రీడాకారుడు, క్రికెట్ శిక్షకుడు. ఇతడు 1960, సెప్టెంబర్ 26న జన్మించాడు. వెస్టీండీస్ తరఫున 52 టెస్ట్ మ్యాచ్‌లు ఆడి 35.79 సగటుతో 2470 పరుగులు సాధించాడు. అందులో 2 సెంచరీలు, 16 అర్థ సెంచరీలు ఉన్నాయి. టెస్ట్ మ్యాచ్‌లో అతని అత్యధిక స్కోరు 130 పరుగులు. వన్డేలలో 158 మ్యాచ్‌లు ఆడి 28.95 సగటుతో 2809 పరుగులు సాధించాడు. అందులో ఒక సెంచరీ, 14 అర్థ సెంచరీలు ఉన్నాయి. వన్డేలలో అతని అత్యధిక స్కోరు 109 నాటౌట్ . మూడు సార్లు 1983, 1987, 1992 లలో ప్రపంచ కప్‌ క్రికెట్‌లో ప్రాతినిధ్యం వహించాడు.
మధ్యాహ్న భోజన పథకము

పాఠశాలలలో విద్యార్థులకు ఉచితంగా మధ్యాహ్నం పూట భోజన సదుపాయం కలిపించే ప్రభుత్వ విధానాన్ని మధ్యాహ్న భోజన పథకము (Mid Day Meal Program) అంటారు. పేద బాల బాలికలు పేదరికం కారణంగా పాఠశాలకు వెళ్ళడం మానివేయకూడదనే ఉద్దేశంతో, అన్ని రాష్ట్రాలు, కేంద్ర పాలిత ప్రాంతాల్లో అమలు చేస్తున్న కేంద్ర ప్రభుత్వ పథకం ఇది. ఇందులో అన్ని పని దినాలలో విద్యార్థినీ విద్యార్థులకు ఉచితంగా భోజనం పెడతారు. బాలబాలికలను ఆకలి బాధ నుంచి దూరం చేయడం, పాఠశాలలో చేరేవారి సంఖ్యను, హాజరు అయ్యేవారి సంఖ్యను పెంచడం, పిల్లల్లో సామాజిక సమ భావన పెంపొందించడం, పౌష్టికాహార లోపాన్ని తగ్గించడం, ఈ పథకం యొక్క ముఖ్య లక్ష్యాలు. గుజరాత్, తమిళనాడు రాష్ట్రాలలో ఇది ఎప్పటినుంచో అమలులో ఉంది. 2001 నవంబర్ 28 న సుప్రీం కోర్టు ధర్మాసనం మార్గనిర్దేశం నేపథ్యంలో ఈ పథకం ఇతర రాష్ట్రాలకు కూడా విస్తరించింది. తమిళనాడులోని పాఠశాలల అభివృద్ధి ఈ పథకం యొక్క విజయానికి చక్కని తార్కాణం. భారతదేశానికి స్వాతంత్ర్యానికి రాక మునుపు ఆంగ్ల ప్రభుత్వం ఆధీనంలోని మద్రాసు కార్పొరేషన్ 1925 లో మద్రాసు సిటీ కార్పొరేషన్ పాఠాశాలల్లో చదివే పిల్లలకి భోజనం పెట్టేది. 1930 లో కేంద్రపాలిత ప్రాంతమైన పుదుచ్చేరిలోని ఫ్రెంచి ప్రభుత్వం మధ్యాహ్న భోజన పథకాన్ని ప్రవేశ పెట్టింది. రాష్ట్ర ప్రభుత్వాలు బడి పిల్లల కోసం ఉద్దేశించిన మధ్యాహ్న భోజన పథకాలు 1962-63 విద్యా సంవత్సరం నుంచి ప్రారంభమయ్యాయి. తమిళనాడు రాష్ట్రం ఈ పథకం మొదటి సారిగా అమలు చేసి బడికి హాజరయ్యే పిల్లల శాతాన్ని పెంచడానికి ప్రణాళిక రూపొందించింది. కామరాజ్ నాడార్ ప్రభుత్వం దీనిని విస్తృతంగా అమలు పరిచింది
దుబాయ్

యునైటెడ్ అరబ్ ఎమిరేట్స్ (UAE) దేశంలోని ఏడు ఎమిరేట్స్ లలో దుబాయ్ (ఆంగ్లము - Dubai, అరబ్బీ భాష - دبيّ ), ఒకటి. మిగిలినవి అబు దాబి, షార్జా, అలైన్, రాస్ అల్ ఖైమా, పుజైరా, ఉమ్మ్ అల్ క్వయిన్ మొదలయినవి. దుబాయ్ సిటీగా పిలిచే ఇది ఆ దేశంలోని ప్రధాన అభివృద్ధి కలిగిన పట్టణం. దుబాయ్ భారతీయులకు అందునా ఆంధ్రులకు చిరపరచితమైన పట్టణం. ఇక్కడ అత్యదికంగా వలస ఆంధ్రులు కలరు. దుబాయ్ గురించిన ఏదో ఒక వార్త తెలుగు పత్రికలలో, చానెళ్లలో ప్రతిరోజూ కనిపిస్తుంటుంది. డిసెంబరు 2 1971 న అబుధాబి, మిగిలిన ఐదు ఎమిరేట్స్ దుబాయితో కలసి యునైటెడ్ ఎమిరేట్స్ అనే సమూహ దేశంగా ఏర్పడ్డాయి. దుబాయ్ పర్సియన్ గల్ఫ్ సముద్రతీరము వెంబడి ఉంది. ఈ పట్టణం సముద్రమునకు దాదాపు సమానమైన ఎత్తుకలిగి ఉంది. దుబాయ్ యొక్క సరిహద్దులు దక్షణాన అబుదాభి, ఉత్తర తూర్పుగా షార్జా, దక్షణౌత్తరంగా ఒమన్, పశ్చిమాన అజమాన్, తూర్పుగా రస్ అల్ ఖైమా, దుబాయ్ పట్టణాన్ని కొంత చుట్టినట్టుగా హత్తా పర్వతశ్రేణి. 2006 జనాభా లెక్కలననుసరించి దుబాయ్ యొక్క జనాభా 1,422,000. పురుషులు, 1,070,000
హైదరాబాదు లోక్‌సభ నియోజకవర్గం

తెలంగాణ లోని 17 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శసనసభా నియోజకవర్గములు ఉన్నాయి. 2004 ఎన్నికల ఫలితాలను తెలిపే చిత్రం 2009 ఎన్నికలలో ప్రజారాజ్యం పార్టీ తరఫున ఫాతిమా బేగం పోటీలో ఉంది. కాంగ్రెస్ పార్టీ తరఫున లక్ష్మణ్ గౌడ్ పోటీ చేస్తున్నాడు. 2024 ఎన్నికల ఫలితాలు
అరకు లోక్‌సభ నియోజకవర్గం

అరకు లోక్‌సభ నియోజకవర్గం, ఆంధ్రప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 అసెంబ్లీ నియోజక వర్గాలు ఉన్నాయి. 2008లో నూతనంగా చేసిన నియోజకవర్గాల పునర్విభజన ప్రకారం పార్వతీపురం లోక్‌సభ నియోజకవర్గాన్ని రద్దుచేసి, దాని స్థానంలో అరకు లోక్‌సభ నియోకవర్గాన్ని ఏర్పాటుచేశారు. ఇది ఎస్టీలకు రిజర్వ్ చేయబడింది. ఈ నియోజకవర్గం 4 జిల్లాలలో విస్తరించి ఉంది. విజయనగరం, అల్లూరి సీతారామరాజు, పార్వతీపురం మన్యం జిల్లాలలో విస్తరించివుంది. భౌగోళికంగా ఇది చాలా పెద్ద లోక్‌సభ నియోజకవర్గంగా పేరుగాంచింది. పాలకొండ నుండి రంపచోడవరం వరకు విస్తరించి ఉన్న ఈ నియోజకవర్గం ఆ చివరి నుండి ఈ చివరికి 250 కిలోమీటర్ల పైగానే దూరం ఉంది. అంతేకాకుండా ఈ నియోజకవర్గ పరిధిలోని 7 శాసనసభ నియోజకవర్గాలలో 6 ఎస్టీలకీ, 1 ఎస్సీలకీ రిజర్వ్ చేయబడ్డాయి. ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి. 2009 ఎన్నికలలో అరకు లోక్‌సభ నియోజకవర్గానికి జరిగిన ఎన్నికలలో భారతీయ జనతా పార్టీ తరఫున కురస బొజ్జయ్య,  ప్రజారాజ్యం పార్టీ నుండి ఎం.సింహాచలం,  కాంగ్రెస్ పార్టీ తరఫున వైరిచర్ల కిశోర్ చంద్రదేవ్‌ పోటీచేశారు
అమలాపురం లోక్‌సభ నియోజకవర్గం

ఆంధ్రప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 అసెంబ్లీ నియోజక వర్గాలు ఉన్నాయి. 2007లో చేయబడిన నియోజకవర్గాల పునర్విభజన ప్రకారం ఇది ఎస్సీలకు రిజర్వ్ చేయబడింది. అదే సమయంలో ఈ నియోజకవర్గం పలు మార్పులకు గురైనది. పునర్విభజనకు పూర్వం ఈ లోక్‌సభ నియోజకవర్గంలో తాళ్ళరేవు, ముమ్మిడివరం, అల్లవరం, అమలాపురం, నగరం, రాజోలు, కొత్తపేట అసెంబ్లీ సెగ్మెంట్లు ఉండగా, ప్రస్తుతం కొత్తగా ఏర్పడిన గన్నవరంతో పాటు రాజమహేంద్రవరం లోక్‌సభ నియోజకవర్గం పరిధిలో ఉన్న రామచంద్రాపురం సెగ్మెంట్లు ఇందులో చేర్చబడింది. 2024 ఎన్నికల ఫలితాలు 2019 ఎన్నికల ఫలితాలు  2014 ఎన్నికల ఫలితాలు
రాజమండ్రి లోకసభ నియోజకవర్గం

ఆంధ్రప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభా నియోజకవర్గములు ఉన్నాయి. 2007లో చేయబడిన నియోజకవర్గాల పునర్వ్యవస్థీకరణ ఫలితంగా ఈ నియోజకవర్గ రూపురేఖలు బాగా మారిపోయాయి. పునర్వ్యవస్థీకరణకు పూర్వమున్న బూరుగుపూడి, కడియం, రామచంద్రాపురం ఆలమూరు శాసనసభా నియోజకవర్గములు తొలిగిపోయి పశ్చిమ గోదావరి జిల్లా నుంచి అదనంగా రెండు శాసనసభా నియోజకవర్గములు వచ్చిచేరాయి. దీనితో జిల్లాకు చెందిన 4 శాసనసభా నియోజకవర్గములు, పశ్చిమ గోదావరి జిల్లాకు చెందిన 3 శాసనసభా నియోజకవర్గములు మొత్తం 7 శాసనసభా నియోజకవర్గములు ఈ నియోజకవర్గంలో భాగమయ్యాయి. మూలం: 2009 ఎన్నికలలో తెలుగుదేశం పార్టీ తరఫున మురళీమోహన్ పోటిచేస్తున్నాడు. కాంగ్రెస్ పార్టీ తరఫున మళ్ళీ ఉండవల్లి అరుణ్ కుమార్ పోటీలో ఉన్నాడు. 2009 ఎన్నికల ఫలితాలను తెలిపే చిత్రం
రాజంపేట లోక్‌సభ నియోజకవర్గం

రాజంపేట లోక్‌సభ నియోజకవర్గం ఆంధ్రప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ నియోజకవర్గ పరిధి ఆధారంగా అన్నమయ్య జిల్లా ఏర్పాటు చేశారు. ఈ లోక్‌సభ నియోజక వర్గంలో 7 శాసనసభా నియోజకవర్గములు ఉన్నాయి. వీటిలో పుంగనూరు నియోజకవర్గాన్ని జిల్లాకేంద్రానికి దగ్గరగా వుంచటానికి చిత్తూరు జిల్లాలో కలిపారు. 2004 ఫలితాలను తెలిపే చిత్రం వివిధ పార్టీలనుండి పోటీ చేస్తున్న అభ్యర్థులు: 2014 సార్వత్రిక ఎన్నికలలో వై.సి.పి. అభ్యర్థి పి.వి.మిథున్ రెడ్డి తన సమీప ప్రథ్యర్థి భా.జ.పాకు చెందిన దగ్గుబాటి పురంధ్రీశ్వరిపై 1,70,000 పైచిలుకు మెజారిటీతో గెలుపొందారు
రాయ్ ఎమర్సన్

1936, నవంబర్ 3న జన్మించిన రాయ్ ఎమర్సన్ (Roy Stanley Emerson) ఆస్ట్రేలియాకు చెందిన ప్రముఖ టెన్నిస్ క్రీడాకారుడు. ఇతడు 12 గ్రాండ్‌స్లాం సింగిల్స్ టైటిళ్ళను, 16 గ్రాండ్‌స్లాం డబుల్స్ టైటిళ్ళను చేజిక్కించుకున్నాడు. పురుషుల విభాగంలో సింగిల్స్ లోనూ, డబుల్స్ లోనీ ఇతడు సాధించినన్ని గ్రాండ్‌స్లామ్ టైటిళ్ళను ఇప్పటి వరకు కూడా ఎవరూ సాధించలేరు. క్రీడాజీవితంలో 28 గ్రాండ్‌స్లామ్ టైటిళ్ళతో అగ్రపథాన కొనసాగుతున్నాడు. Media related to రాయ్ ఎమర్సన్ at Wikimedia Commons
జుంపా లహరి

నిలంజన సుధేష్ణ "జుంపా" లహరి (Bengali: ঝুম্পা লাহিড়ী; జ.1967, జూలై 11) భారతీయ సంతతికి చెందిన అమెరికా రచయిత్రి. 1999 లో ఈమె రచించిన సంక్షిప్త కథల సంపుటి "ఇంటర్ ప్రిటర్ ఆఫ్ మలాడీస్" 2000 సంవత్సరానికి గాను ప్రఖ్యాత పులిట్జర్ అవార్డు అందుకుంది. ఆమె మొదటి నవల ది నేమ్‌సేక్ (2003) ప్రసిద్ధ సినిమాగా అదే పేరుతో తీయబడింది.  ఆమె బాల్యనామం "నిలంజన సుధేష్ణ". కానీ ఆమె "జుంపా" అనే కలం పేరుతో రచనలు చేస్తుంది.  ఆమె "ప్రెసిడెంట్స్ కమిటీ ఆన్ ద ఆర్ట్స్ అండ్ హుమానిటీస్"లో సభ్యురాలిగా అమెరికా సంయుక్త రాష్ట్రాల అధ్యక్షుడు బరాక్ ఒబామా చే నియమింపబడింది.  (ఆమె ఆగస్టు 2017 లో ఆ కమిటీ సభ్యత్వానికి రాజీనామా చేసి అప్పటి అమెరికా అధ్యక్షుడు డోనాల్డ్ ట్రంప్కు "మీ ద్వేషపూరిత వాక్చాతుర్యం గల మీ పదాలు, చర్యల నుండి దూరంగా ఉండేందుకు గాను నేను రాజీనామా చేస్తున్నాను" అనే సూచనను అందించింది. ఆమె రాసిన పుస్తకం "ద లోలాండ్" 2013లో ప్రచురితమయింది. ఈ పుస్తకం మ్యాన్ బుకర్ ప్రైజ్, నేషనల్ బుక్ అవార్డ్ ఫిక్షన్ లకు నామినేట్ చేయబడింది. ఆమె ప్రస్తుతం "ప్రిన్స్‌టన్ విశ్వవిద్యాలయం"లో సృజనాత్మక రచనల యొక్క విభాగంలో ప్రొఫెసర్ గా ఉంది.  జుంపా 1967 జూలై 11న లండన్లో జన్మించింది
శుభోదయం (సినిమా)

శుభోదయం 1980 లో కె. విశ్వనాథ్ దర్శకత్వంలో విడుదలైన చిత్రం. ఇందులో చంద్రమోహన్, సులక్షణ ముఖ్యపాత్రల్లో నటించారు. ఇదే సినిమా 1982 లో హిందీలో రాకేష్ రోషన్, జయప్రద ముఖ్యపాత్రల్లో కామ్ చోర్ పేరుతోనూ, కన్నడం లో ఇదు ఎంత ప్రేమవయ్యా అనే పేరుతో పునర్నిర్మాణం అయింది.
శుభాకాంక్షలు (సినిమా)

శుభాకాంక్షలు జగపతి బాబు, రాశి, రవళి ప్రధాన పాత్రధారులుగా నటించి భీమనేని శ్రీనివాసరావు దర్శకత్వం వహించిన 1997 లో విడుదలైన కుటుంబ కథా చిత్రం. ఈ సినిమాకు మాతృక విజయ్ కథానాయకుడిగా నటించిన పూవే ఉనక్కాగ అనే తమిళ సినిమా. క్రైస్తవ మతానికి చెందిన స్టీఫెన్, హిందూ మతానికి చెందిన సీతారామయ్య కుటుంబాలు పక్కపక్కనే నివసిస్తుంటారు. వీరి కుటుంబాల మధ్య మంచి స్నేహం ఉంటుంది. వాళ్ళిద్దరి అబ్బాయిలు మోసెస్, బలరామయ్యలు కూడా అంతే స్నేహంగా మెలుగుతుంటారు. మోసెస్ తమ్ముడు రాబర్ట్, బలరామయ్య చెల్లెలు జానకి ఇద్దరూ ప్రేమలో పడతారు. కానీ కుటుంబాలు వీరిద్దరి ప్రేమను అంగీకరించకపోవడంతో దూరంగా వెళ్ళిపోయి పెళ్ళి చేసుకుంటారు. అప్పటి నుంచి రెండు కుటుంబాల మధ్య పచ్చగడ్డి వేస్తే భగ్గుమంటూ ఉంటుంది. 25 సంవత్సరాల తర్వాత చందు అనే వ్యక్తి గోపి అనే స్నేహితుడితోఈ పాటు ఆ ఊరు వచ్చి తను రాబర్ట్, జానకిల కొడుకునని అందరితో చెబుతాడు. వాళ్ళకి ఇల్లు ఇవ్వడానికి అందరూ భయపడితే నాదబ్రహ్మం అనే అతను మాత్రం పిలిచి తన ఇంట్లో ఉండమంటాడు. చందు నెమ్మదిగా ఇద్దరి కుటుంబాలతో పరిచయం పెంచుకుని అవకాశం వచ్చినప్పుడల్లా వాళ్ళని కలపడానికి ప్రయత్నిస్తుంటాడు. ఒకసారి స్టీఫెన్, సీతారామయ్య భార్యలిద్దరూ ఒకరికి తెలియకుండా ఒకరు చందు కోసం పెళ్ళి సంబంధం తెస్తారు
భానుప్రియ

భానుప్రియ సినీనటి, నర్తకి. 1980-1993 మధ్యకాలంలో ఆమె అనేక తెలుగు, తమిళ చిత్రాలలో కథానాయికగా నటించింది. 1990లలో కొన్ని బాలీవుడ్ చిత్రాలలో కూడా నటించింది. ఈమె 1967, జనవరి 15న తెలుగు బ్రాహ్మణ కుటుంబంలో జన్మించింది. భానుప్రియ సోదరి నిషాంతి కూడా శాంతిప్రియ అన్న పేరుతో తెలుగు తెరకు పరిచయమైంది. భానుప్రియ ప్రస్తుతం అమెరికాలో ఉంటూ, దక్షిణ భారతదేశ శాస్త్రీయ నృత్యరీతులైన కూచిపూడి,, భరతనాట్యంలో శిక్షణ ఇస్తుంది. భానుప్రియ దాదాపు 110 సినిమాలలో కథానాయికగా నటించింది. అభిమానులు ఆమెను మరో శ్రీదేవిగా పిలుచుకుంటుంటారు. భానుప్రియ వంశీ దర్శకత్వంలో వచ్చిన సితార సినిమాతో తెలుగు తెరకు పరిచయమైంది. ఆ సినిమా మంచి విజయాన్ని సాధించింది. ఆ తరువాత విశ్వనాథ్ దర్శకత్వంలో వచ్చిన స్వర్ణకమలంతో కళాకారిణిగా మంచి గుర్తింపు తెచ్చుకొంది. ఆమె సహజంగానే మంచి నాట్య కళాకారిణి
ఆంధ్ర ప్రదేశ్ ఎన్నికలు 2009

2009 నాటి ఆంధ్రప్రదేశ్ శాసనసభ ఎన్నికలు 2009 భారత సాధారణ ఎన్నికలతో పాటు 2009 ఏప్రిల్‌లో జరిగాయి. రాష్ట్రంలో రెండు దశల్లో (ఏప్రిల్ 16, ఏప్రిల్ 23) లో ఎన్నికలు జరిగాయి. ఫలితాలు ఏప్రిల్ 16 న ప్రకటించారు. అధికారంలో ఉన్న భారత జాతీయ కాంగ్రెస్ మెజారిటీ తగ్గినప్పటికీ అధికారాన్ని నిలుపుకుంది. కాంగ్రెస్ లెజిస్లేచర్ పార్టీ, అప్పటి ముఖ్యమంత్రి వై.యస్. రాజశేఖరరెడ్డినే తిరిగి తన నాయకుడిగా ఎన్నుకుంది. అతనే మళ్ళీ ముఖ్యమంత్రి అయ్యాడు. 2004 ఆంధ్రప్రదేశ్ అసెంబ్లీ ఎన్నికలలో కాంగ్రెస్, శాసనసభ లోని 294 సీట్లలో 185 స్థానాలను గెలుచుకుంది. కాంగ్రెస్ ఎన్నికల కూటమి లోని భాగస్వాములు లెఫ్ట్ ఫ్రంట్, తెలంగాణ రాష్ట్ర సమితి కూడా మంచి ఫలితాలు సాధించాయి. అవి 15, 26 స్థానాలను గెలుచుకోవడాంతో యునైటెడ్ ప్రోగ్రెసివ్ అలయన్స్ (UPA) సంఖ్యను 226కి చేరింది. కాంగ్రెస్ లెజిస్లేచర్ పార్టీ నేతగా వైఎస్ రాజశేఖరరెడ్డి ముఖ్యమంత్రి అయ్యాడు
స్వీడన్

– on the European continent (green & dark grey)– in the European Union (green) — [Legend] Official minority languages:[c]FinnishMeänkieliSamiRomani స్వీడన్ (స్వీడన్ సామ్రాజ్యం) ఉత్తర యూరప్‌కు చెందిన ఒక దేశము. స్కాండినేవియా ద్వీపకల్పానికి చెందిన ఒక నార్డిక్ కౌంటీ. 1995 జనవరి 1 నుంచి యూరోపియన్ యూనియన్ లో భాగమైంది. దీని రాజధాని నగరం స్టాక్‌హోమ్. దేశ ఉత్తరంగా పశ్చిమ సరిహద్దులలో నార్వే, తూర్పు సరిహద్దులో ఫిన్‌లాండ్, ఆగ్నేయ సరిహద్దులో డెన్మార్క్ ఉన్నాయి. దీని వైశాల్యం 449,964 చ.కి.మీ. స్వీడన్ వైశాల్యపరంగా చూస్తే యూరప్ లో ఐదవ, పశ్చిమ యూరప్లో మూడవ అతి పెద్ద దేశం. అయితే ఇక్కడ మెట్రోపాలిటన్ నగరాలను మినహాయిస్తే మిగతా ప్రాంతాలలో జన సాంద్రత చ.కి.మీకు 20 మాత్రమే